title: Decizia 2006/865/PESC a Consiliului din 28 noiembrie 2006 de punere în aplicare a Acțiunii comune 2005/824/PESC privind Misiunea de Poliție a Uniunii Europene (MPUE) în Bosnia și Herțegovina (BiH)

text:
Anunţ juridic important

|

32006D0865

Jurnalul Oficial L 335 , 01/12/2006 p. 0046 - 0046 Jurnalul Oficial L 200 , 01/08/2007 p. 0249 - 0249

		20061128Decizia 2006/865/PESC a Consiliuluidin 28 noiembrie 2006de punere în aplicare a Acțiunii comune 2005/824/PESC privind Misiunea de Poliție a Uniunii Europene (MPUE) în Bosnia și Herțegovina (BiH)CONSILIUL UNIUNII EUROPENE,având în vedere Acțiunea comună 2005/824/PESC a Consiliului din 24 noiembrie 2005 privind the Misiunea de Poliție a Uniunii Europene (MPUE) în Bosnia și Herțegovina (BiH) [1] și, în special, articolul 11 alineatul (2), coroborat cu articolul 23 alineatul (2) liniuța a doua din Tratatul privind Uniunea Europeană,întrucât:(1) La 24 noiembrie 2005 Consiliul a adoptat Acțiunea comună 2005/824/PESC, care prevede că MPUE trebuie să continue până la 31 decembrie 2007. Suma de referință financiară pentru 2007 trebuie stabilită pe o bază anuală.(2) Mandatul MPUE va fi pus în aplicare în cazul unei situații care se poate deteriora și care ar putea aduce atingere obiectivelor Politicii externe și de securitate comună menționate la articolul 11 din tratat,DECIDE:Articolul 1(1) Suma de referință financiară destinată acoperirii cheltuielilor aferente punerii în aplicare a Acțiunii comune 2005/824/PESC este de 12150000 EUR pentru 2007.(2) Cheltuielile finanțate din suma prevăzută la alineatul (1) sunt gestionate în conformitate cu procedurile și normele aplicabile bugetului general al UE, cu excepția faptului că nici o prefinanțare nu rămâne în proprietatea Comunității.(3) Cheltuielile sunt eligibile de la 21 noiembrie 2006.Articolul 2Prezenta decizie produce efecte la data adoptării sale.Articolul 3Prezenta decizie se publică în Jurnalul Oficial al Uniunii Europene.Adoptată la Bruxelles, 28 noiembrie 2006.Pentru ConsiliuPreședinteleE. Heinäluoma[1] JO L 307, 25.11.2005, p. 55.--------------------------------------------------


title: 2008/32/CE: Decizia Consiliului din 6 decembrie 2007 de numire a unui membru belgian și a unui membru supleant belgian în cadrul Comitetului Regiunilor

text:
               11.1.2008

               RO

               Jurnalul Oficial al Uniunii Europene

               L 8/10

      DECIZIA CONSILIULUI

   din 6 decembrie 2007
   de numire a unui membru belgian și a unui membru supleant belgian în cadrul Comitetului Regiunilor
   (2008/32/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 263,
   având în vedere propunerea Guvernului belgian,
   întrucât:

               (1)

               La 24 ianuarie 2006, Consiliul a adoptat Decizia 2006/116/CE de numire a membrilor și a membrilor supleanți ai Comitetului Regiunilor pentru perioada 26 ianuarie 2006-25 ianuarie 2010 (1).

               (2)

               Un post de membru al Comitetului Regiunilor a rămas vacant ca urmare a încheierii mandatului domnului LETERME. Un post de membru supleant al Comitetului Regiunilor a rămas vacant ca urmare a numirii domnului SAUWENS în calitate de membru,

         DECIDE:
   Articolul 1
   Sunt numiți în cadrul Comitetului Regiunilor pentru perioada restantă a mandatului, respectiv până la 25 ianuarie 2010:

               (a)

               în calitate de membru:
               domnul Johan SAUWENS, membru al Parlamentului flamand;
               și

               (b)

               în calitate de membru supleant:
               domnul Ludwig CALUWE, membru al Parlamentului flamand.

         Articolul 2
   Prezenta decizie produce efecte de la data adoptării.

      Adoptată la Bruxelles, 6 decembrie 2007.

            Pentru Consiliu

            Președintele

         A. COSTA

      (1)  JO L 56, 25.2.2006, p. 75.


title: 2012/775/: Decizia Consiliului din 6 decembrie 2012 privind poziția care urmează să fie adoptată de Uniunea Europeană în cadrul Comitetului de cooperare instituit prin Acordul de cooperare și uniune vamală între Comunitatea Europeană și statele membre ale acesteia, pe de o parte, și Republica San Marino, pe de altă parte, privind adoptarea de dispoziții referitoare la coordonarea sistemelor de securitate socială

text:
               13.12.2012

               RO

               Jurnalul Oficial al Uniunii Europene

               L 340/13

         DECIZIA CONSILIULUI
   din 6 decembrie 2012
   privind poziția care urmează să fie adoptată de Uniunea Europeană în cadrul Comitetului de cooperare instituit prin Acordul de cooperare și uniune vamală între Comunitatea Europeană și statele membre ale acesteia, pe de o parte, și Republica San Marino, pe de altă parte, privind adoptarea de dispoziții referitoare la coordonarea sistemelor de securitate socială
   (2012/775/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 79 alineatul (2) litera (b), coroborat cu articolul 218 alineatul (9),
   având în vedere propunerea Comisiei Europene,
   întrucât:

               (1)

               În conformitate cu articolul 22 din Acordul de cooperare și uniune vamală între Comunitatea Europeană și statele membre ale acesteia, pe de o parte, și Republica San Marino, pe de altă parte (1) („acordul”), Comitetul de cooperare adoptă dispozițiile de punere în aplicare a principiilor privind coordonarea sistemelor de securitate socială stabilite la articolul 21 din acord.

               (2)

               În conformitate cu articolele 1 și 2 din Protocolul nr. 21 privind poziția Regatului Unit și a Irlandei cu privire la spațiul de libertate, securitate și justiție, anexat la Tratatul privind Uniunea Europeană și la Tratatul privind funcționarea Uniunii Europene, și fără a aduce atingere articolului 4 din protocolul menționat, respectivele state membre nu participă la adoptarea prezentei decizii, nu au obligații în temeiul acesteia și nu fac obiectul aplicării sale.

               (3)

               În conformitate cu articolele 1 și 2 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentei decizii, nu are obligații în temeiul acesteia și nu face obiectul aplicării sale.

               (4)

               Este oportun să se stabilească poziția care urmează să fie adoptată în numele Uniunii în cadrul Comitetului de cooperare în ceea ce privește adoptarea de dispoziții referitoare la coordonarea sistemelor de securitate socială.

               (5)

               Poziția Uniunii în cadrul Comitetului de cooperare ar trebui, prin urmare, să se bazeze pe proiectul de decizie atașat,

         ADOPTĂ PREZENTA DECIZIE:
   Articolul 1
   Poziția care urmează să fie adoptată de Uniunea Europeană în cadrul Comitetului de cooperare, instituit prin Acordul de cooperare și uniune vamală între Comunitatea Europeană și statele membre ale acesteia, pe de o parte, și Republica San Marino, pe de altă parte, privind adoptarea de dispoziții referitoare la coordonarea sistemelor de securitate socială se bazează pe proiectul de decizie a Comitetului de cooperare atașat la prezenta decizie.
   Modificări minore ale respectivului proiect de decizie pot fi agreate de reprezentanții Uniunii în cadrul Comitetului de cooperare fără a fi necesară adoptarea unei alte decizii a Consiliului.
   Articolul 2
   Prezenta decizie intră în vigoare la data adoptării.

      Adoptată la Bruxelles, 6 decembrie 2012.

            Pentru Consiliu

            Președintele

         S. CHARALAMBOUS

      (1)  JO L 84, 28.3.2002, p. 43.

      PROIECT
      DECIZIA NR. …/… A COMITETULUI DE COOPERARE UE-SAN MARINO
      din …
      privind adoptarea de dispoziții referitoare la coordonarea sistemelor de securitate socială
      COMITETUL DE COOPERARE,
      având în vedere Acordul de cooperare și uniune vamală între Comunitatea Europeană și statele membre ale acesteia, pe de o parte, și Republica San Marino, pe de altă parte (1), în special articolul 22,
      întrucât:

                  (1)

                  Articolul 21 din Acordul de cooperare și uniune vamală între Comunitatea Europeană și statele membre ale acesteia, pe de o parte, și Republica San Marino, pe de altă parte („acordul”) stabilește principiile privind coordonarea sistemelor de securitate socială din San Marino și din statele membre.

                  (2)

                  Articolul 22 din acord prevede adoptarea de către Comitetul de cooperare a unor dispoziții pentru punerea în aplicare a acestor principii.

                  (3)

                  Cu privire la aplicarea principiului nediscriminării, prezenta decizie nu ar trebui să acorde niciun drept suplimentar care rezultă din anumite fapte sau evenimente care au loc pe teritoriul celeilalte părți contractante, în cazul în care aceste fapte sau evenimente nu sunt luate în considerare în temeiul legislației primei părți contractante, în afara dreptului de a exporta unele prestații.

                  (4)

                  Pentru aplicarea prezentei decizii, dreptul lucrătorilor din San Marino la prestații familiale ar trebui să fie supus condiției ca membrii lor de familie să își aibă reședința în mod legal alături de aceștia în statul membru în care lucrătorii sunt angajați. În cazul în care membrii de familie ai acestora își au reședința în mod legal într-un alt stat membru, se aplică Regulamentul (UE) nr. 1231/2010 al Parlamentului European și al Consiliului din 24 noiembrie 2010 de extindere a Regulamentului (CE) nr. 883/2004 și a Regulamentului (CE) nr. 987/2009 la resortisanții țărilor terțe care nu fac obiectul regulamentelor respective exclusiv pe motive de cetățenie (2). Prezenta decizie nu ar trebui să prevadă niciun drept la prestații familiale pentru membrii de familie ai unui lucrător care își au reședința într-o țară care nu este stat membru, de exemplu în San Marino.

                  (5)

                  Regulamentul (UE) nr. 1231/2010 extinde aplicarea dispozițiilor Regulamentului (CE) nr. 883/2004 al Parlamentului European și al Consiliului din 29 aprilie 2004 privind coordonarea sistemelor de securitate socială (3) și ale Regulamentului (CE) nr. 987/2009 al Parlamentului European și al Consiliului din 16 septembrie 2009 de stabilire a procedurii de punere în aplicare a Regulamentului (CE) nr. 883/2004 privind coordonarea sistemelor de securitate socială (4) la resortisanții unor țări terțe care nu fac obiectul dispozițiilor respective, exclusiv pe motive de cetățenie. Regulamentul (UE) nr. 1231/2010 acoperă deja principiul cumulării perioadelor de asigurare realizate de lucrătorii care au cetățenia statului San Marino în diferite state membre cu privire la dreptul la anumite prestații, astfel cum se prevede la articolul 21 alineatul (2) din acord.

                  (6)

                  Pentru a se facilita aplicarea regulilor de coordonare, ar putea fi necesar să se prevadă dispoziții speciale care să corespundă caracteristicilor proprii legislației din San Marino.

                  (7)

                  Pentru a se asigura buna funcționare a coordonării sistemelor de securitate socială din statele membre și din San Marino, este necesar să se prevadă dispoziții specifice privind cooperarea dintre statele membre și San Marino, precum și dintre persoana în cauză și instituția din statul competent.

                  (8)

                  Ar trebui adoptate dispoziții tranzitorii pentru a proteja persoanele care fac obiectul prezentei decizii și pentru a se asigura că acestea nu își pierd drepturile ca rezultat al intrării în vigoare a prezentei decizii,

            ADOPTĂ PREZENTA DECIZIE:
      PARTEA I

         DISPOZIȚII GENERALE

      Articolul 1
      Definiții
      (1)   În sensul prezentei decizii:

                  (a)

                  prin „acord” se înțelege Acordul de cooperare și uniune vamală între Comunitatea Europeană și statele membre ale acesteia, pe de o parte, și Republica San Marino, pe de altă parte;

                  (b)

                  prin „regulament” se înțelege Regulamentul (CE) nr. 883/2004, astfel cum este aplicabil în statele membre ale Uniunii Europene;

                  (c)

                  prin „regulament de punere în aplicare” se înțelege Regulamentul (CE) nr. 987/2009;

                  (d)

                  prin „stat membru” se înțelege un stat membru al Uniunii Europene;

                  (e)

                  prin „lucrător” se înțelege:

                              (i)

                              în sensul legislației unui stat membru, o persoană care desfășoară o activitate salariată în conformitate cu articolul 1 litera (a) din regulament;

                              (ii)

                              în sensul legislației din San Marino, o persoană care desfășoară o activitate salariată în conformitate cu legislația respectivă;

                  (f)

                  prin „membru de familie” se înțelege:

                              (i)

                              în sensul legislației unui stat membru, un membru de familie în conformitate cu articolul 1 litera (i) din regulament;

                              (ii)

                              în sensul legislației din San Marino, un membru de familie în conformitate cu respectiva legislație;

                  (g)

                  prin „legislație” se înțelege:

                              (i)

                              în ceea ce privește statele membre, legislația în sensul articolului 1 alineatul (1) din regulament, astfel cum este aplicabilă prestațiilor vizate de prezenta decizie;

                              (ii)

                              în ceea ce privește San Marino, legislația, astfel cum este aplicabilă în San Marino, cu privire la prestațiile vizate de prezenta decizie;

                  (h)

                  prin „prestații” se înțelege:

                              (i)

                              în ceea ce privește statele membre, prestații în sensul articolului 3 din regulament;

                              (ii)

                              în ceea ce privește San Marino, prestațiile aferente care se aplică în San Marino;

                  (i)

                  prin „prestații exportabile” se înțelege:

                              (i)

                              în ceea ce privește statele membre:

                                          —

                                          pensii de bătrânețe;

                                          —

                                          pensii de urmaș;

                                          —

                                          indemnizații în caz de accidente de muncă și boli profesionale;

                                          —

                                          pensii de invaliditate legate de accidente de muncă și boli profesionale,

                                    în sensul regulamentului, cu excepția prestațiilor speciale în numerar necontributive, astfel cum sunt enumerate în anexa X la regulament;

                              (ii)

                              în ceea ce privește San Marino, prestațiile aferente, astfel cum sunt prevăzute de legislația din San Marino, cu excepția prestațiilor speciale în numerar necontributive, astfel cum sunt prezentate în anexa I la prezenta decizie.

            (2)   Ceilalți termeni folosiți în prezenta decizie au sensul care le este atribuit:

                  (a)

                  în ceea ce privește statele membre, în regulament și în regulamentul de punere în aplicare;

                  (b)

                  în ceea ce privește San Marino, în legislația relevantă astfel cum este aplicabilă în San Marino.

            Articolul 2
      Domeniul de aplicare personal
      Prezenta decizie se aplică:

                  (a)

                  lucrătorilor care sunt resortisanți ai statului San Marino și care sunt sau au fost angajați în mod legal pe teritoriul unui stat membru și care fac sau au făcut obiectul legislației unuia sau mai multor state membre, precum și urmașilor acestora;

                  (b)

                  membrilor de familie ai lucrătorilor menționați la litera (a), cu condiția ca membrii de familie respectivi să își aibă reședința sau să își fi avut reședința în mod legal alături de lucrătorul în cauză în timp ce acesta este angajat într-un stat membru;

                  (c)

                  lucrătorilor care sunt resortisanți ai unui stat membru și care sunt sau au fost angajați în mod legal pe teritoriul statului San Marino și care fac sau au făcut obiectul legislației din San Marino, precum și urmașilor acestora; precum și

                  (d)

                  membrilor de familie ai lucrătorilor menționați la litera (c), cu condiția ca membrii de familie respectivi să își aibă reședința sau să își fi avut reședința în mod legal alături de lucrătorul în cauză în timp ce acesta este angajat în San Marino.

            Articolul 3
      Egalitatea de tratament
      (1)   Lucrătorii care sunt resortisanți ai statului San Marino și sunt angajați în mod legal într-un stat membru și orice membru de familie al acestora care își are reședința în mod legal cu aceștia beneficiază, cu privire la prestațiile în sensul articolului 1 alineatul (1) litera (h), de un tratament lipsit de discriminare exercitată pe motiv de cetățenie față de resortisanții statelor membre în care acești lucrători sunt angajați.
      (2)   Lucrătorii care sunt resortisanți ai unui stat membru și sunt angajați în mod legal în San Marino și orice membru de familie al acestora care își are reședința în mod legal cu aceștia beneficiază, cu privire la prestațiile în sensul articolului 1 alineatul (1) litera (h), de un tratament lipsit de discriminare exercitată pe motiv de cetățenie față de resortisanții statului San Marino.
      PARTEA II

         RELAȚIILE DINTRE STATELE MEMBRE ȘI SAN MARINO

      Articolul 4
      Eliminarea clauzelor de reședință
      (1)   Prestațiile exportabile în sensul articolului 1 alineatul (1) litera (i) la care persoanele menționate la articolul 2 literele (a) și (c) au dreptul nu fac obiectul niciunei reduceri, modificări, suspendări, retrageri sau confiscări pe motivul că beneficiarul își are reședința:

                  (i)

                  pentru prestațiile în temeiul legislației unui stat membru, pe teritoriul statului San Marino; sau

                  (ii)

                  pentru prestațiile în temeiul legislației din San Marino, pe teritoriul unui stat membru.

            (2)   Membrii de familie ai unui lucrător, astfel cum se menționează la articolul 2 litera (b), au dreptul la prestații exportabile în sensul articolului 1 alineatul (1) litera (i) punctul (i) în același mod ca și membrii de familie ai unui lucrător care este resortisant al statului membru în cauză, în cazul în care acești membri de familie își au reședința pe teritoriul statului San Marino.
      (3)   Membrii de familie ai unui lucrător, astfel cum se menționează la articolul 2 litera (d), au dreptul la prestații exportabile în sensul articolului 1 alineatul (1) litera (i) punctul (ii) în același mod ca și membrii de familie ai unui lucrător care este resortisant al statului San Marino, în cazul în care acești membri de familie își au reședința pe teritoriul unui stat membru.
      PARTEA III

         DISPOZIȚII DIVERSE

      Articolul 5
      Cooperare
      (1)   Statele membre și San Marino își comunică reciproc toate informațiile referitoare la modificările din legislația lor care pot afecta punerea în aplicare a prezentei decizii.
      (2)   În sensul prezentei decizii, autoritățile și instituțiile din statele membre și din San Marino își oferă reciproc bunele oficii și acționează ca și cum ar pune în aplicare propria legislație. Asistența administrativă acordată de autoritățile și instituțiile menționate este, de regulă, gratuită. Cu toate acestea, autoritățile competente din statele membre și din San Marino pot conveni asupra rambursării anumitor cheltuieli.
      (3)   În scopul prezentei decizii, autoritățile și instituțiile din statele membre și din San Marino pot comunica direct între ele, precum și cu persoanele implicate sau cu reprezentanții acestora.
      (4)   Instituțiile și persoanele care fac obiectul prezentei decizii au obligația de a se informa reciproc și de a coopera în scopul de a asigura punerea în aplicare corectă a prezentei decizii.
      (5)   Persoanele care fac obiectul prezentei decizii trebuie să informeze, în cel mai scurt termen, instituțiile din statul membru competent sau din San Marino, în cazul în care acesta din urmă este statul competent, precum și pe cele ale statului membru de reședință sau ale statului San Marino, în cazul în care acesta din urmă este statul de reședință, cu privire la orice modificare a situației lor personale sau familiale, care le afectează drepturile la prestații în temeiul prezentei decizii.
      (6)   Nerespectarea obligației de informare prevăzută la alineatul (5) poate atrage după sine aplicarea de măsuri corespunzătoare în conformitate cu dreptul intern. Cu toate acestea, măsurile trebuie să fie echivalente cu cele aplicabile în situații similare în temeiul dreptului intern și să nu facă imposibilă sau extrem de dificilă în practică exercitarea de către solicitanți a drepturilor ce le-au fost conferite prin prezenta decizie.
      (7)   Statele membre și San Marino pot să prevadă dispoziții naționale care stabilesc condițiile de verificare a dreptului la prestații pentru a lua în considerare faptul că beneficiarii își au locul de ședere sau reședința în afara teritoriului statului în care se află instituția debitoare. Astfel de dispoziții trebuie să fie proporționale, lipsite de discriminare exercitată pe motiv de cetățenie și în conformitate cu principiile din prezenta decizie. Astfel de dispoziții sunt notificate Comitetului de cooperare.
      Articolul 6
      Controale administrative și medicale
      (1)   Prezentul articol se aplică persoanelor menționate la articolul 2, care beneficiază de prestații exportabile în sensul articolului 1 alineatul (1) litera (i), precum și instituțiilor responsabile de punerea în aplicare a prezentei decizii.
      (2)   Atunci când un beneficiar sau un solicitant de prestații sau un membru de familie al acestuia își are locul de ședere sau reședința pe teritoriul unui stat membru, în cazul în care instituția debitoare este situată în San Marino, sau își are locul de ședere sau reședința în San Marino, în cazul în care instituția debitoare este situată într-un stat membru, controlul medical se realizează, la cererea instituției debitoare, de către instituția din locul de ședere sau de reședință a beneficiarului, în conformitate cu procedurile stabilite prin legislația aplicată de acea instituție.
      Instituția debitoare informează instituția din locul de ședere sau de reședință cu privire la orice cerință specială, după caz, care trebuie respectată și cu privire la aspectele care trebuie acoperite în cadrul controlului medical.
      Instituția din locul de ședere sau de reședință transmite un raport instituției debitoare care a solicitat controlul medical.
      Instituția debitoare își rezervă dreptul de a supune beneficiarul unui control medical efectuat de către un medic ales de aceasta, fie pe teritoriul în care beneficiarul sau solicitantul de prestații își are locul de ședere sau reședința, fie în țara în care se află instituția debitoare. Cu toate acestea, beneficiarului poate să i se ceară deplasarea în statul instituției debitoare numai dacă acesta este în măsură să întreprindă călătoria fără a-și pune în pericol sănătatea și dacă instituția debitoare își asumă costul călătoriei și al cazării.
      (3)   Atunci când un beneficiar sau un solicitant de prestații sau un membru de familie al acestuia își are locul de ședere sau reședința pe teritoriul unui stat membru, în cazul în care instituția debitoare este situată în San Marino, sau își are locul de ședere sau reședința în San Marino, în cazul în care instituția debitoare este situată într-un stat membru, controlul administrativ se realizează, la cererea instituției debitoare, de către instituția din locul de ședere sau de reședință a beneficiarului.
      Instituția din locul de ședere sau de reședință transmite un raport instituției debitoare care a solicitat controlul administrativ.
      Instituția debitoare își rezervă dreptul de a supune situația beneficiarului unui control realizat de un specialist ales de aceasta. Cu toate acestea, beneficiarului poate să i se ceară deplasarea în statul instituției debitoare numai dacă acesta este în măsură să întreprindă călătoria fără a-și pune în pericol sănătatea sa și dacă instituția debitoare își asumă costul călătoriei și al cazării.
      (4)   Unul sau mai multe state membre și San Marino pot conveni asupra altor dispoziții administrative, cu condiția să informeze Comitetul de cooperare cu privire la aceasta.
      (5)   Prin derogare de la principiul asistenței administrative reciproce gratuite prevăzute la articolul 5 alineatul (2) din prezenta decizie, suma efectivă a cheltuielilor privind controalele menționate la alineatele (2) și (3) din prezentul articol se rambursează instituției căreia i s-a solicitat efectuarea acestora, de către instituția debitoare care le-a solicitat.
      Articolul 7
      Aplicarea articolului 24 din acord
      Articolul 24 din acord se aplică în cazul în care una dintre părți consideră că cealaltă parte nu și-a respectat obligațiile prevăzute la articolele 5 și 6.
      Articolul 8
      Dispoziții speciale pentru aplicarea legislației din San Marino
      Comitetul de cooperare poate prevedea în anexa II la prezenta decizie, dacă este necesar, dispoziții speciale pentru aplicarea legislației din San Marino.
      Articolul 9
      Proceduri administrative cuprinse în acordurile bilaterale existente
      Procedurile administrative cuprinse în acordurile bilaterale existente încheiate între un stat membru și San Marino pot continua să se aplice, cu condiția ca aceste proceduri să nu afecteze în mod negativ drepturile sau obligațiile persoanelor în cauză prevăzute în prezenta decizie.
      Articolul 10
      Acorduri de completare a procedurilor administrative pentru punerea în aplicare a prezentei decizii
      Unul sau mai multe state membre și San Marino pot să încheie acorduri destinate să completeze procedurile administrative pentru punerea în aplicare a prezentei decizii, în special în vederea prevenirii și combaterii fraudei și a erorilor.
      PARTEA IV

         DISPOZIȚII TRANZITORII ȘI FINALE

      Articolul 11
      Dispoziții tranzitorii
      (1)   În temeiul prezentei decizii, nu se dobândește niciun drept pentru perioada anterioară datei intrării în vigoare a prezentei decizii.
      (2)   Sub rezerva alineatului (1), un drept se dobândește în temeiul prezentei decizii chiar dacă acesta se referă la un eveniment care a survenit înaintea datei intrării în vigoare a prezentei decizii.
      (3)   La cererea persoanei în cauză, orice prestație care nu a fost acordată sau care a fost suspendată, pe motive de cetățenie sau de loc de reședință a persoanei în cauză, se acordă sau se reia de la data intrării în vigoare a prezentei decizii, cu condiția ca drepturile pentru care au fost acordate prestațiile anterior să nu fi dat naștere unei plăți forfetare.
      (4)   În cazul în care cererea menționată la alineatul (3) este depusă în termen de doi ani de la data intrării în vigoare a prezentei decizii, drepturile conferite în conformitate cu prezenta decizie produc efecte de la data respectivă, iar dispozițiile legislației oricărui stat membru sau a statului San Marino privind pierderea sau prescrierea drepturilor nu pot fi opozabile persoanelor în cauză.
      (5)   În cazul în care cererea menționată la alineatul (3) este depusă după expirarea termenului de doi ani menționat la alineatul (4), drepturile care nu au fost pierdute sau care nu s-au prescris produc efecte de la data la care a fost depusă cererea, sub rezerva oricăror dispoziții mai favorabile din legislația oricărui stat membru sau a statului San Marino.
      Articolul 12
      Anexele la prezenta decizie
      (1)   Anexele la prezenta decizie fac parte integrantă din aceasta.
      (2)   La solicitarea statului San Marino sau a Uniunii Europene, anexele pot fi modificate printr-o decizie a Comitetului de cooperare.
      Articolul 13
      Intrare în vigoare
      Prezenta decizie intră în vigoare în ziua următoare datei publicării în Jurnalul Oficial al Uniunii Europene.

         Adoptată la …

               Pentru Comitetul de cooperare

               Președintele

         (1)  JO L 84, 28.3.2002, p. 43.

         (2)  JO L 344, 29.12.2010, p. 1.

         (3)  JO L 166, 30.4.2004, p. 1.

         (4)  JO L 284, 30.10.2009, p. 1.

         ANEXA I

            LISTA PRESTAȚIILOR SPECIALE ÎN NUMERAR NECONTRIBUTIVE DIN SAN MARINO

         ANEXA II

            DISPOZIȚII SPECIALE PENTRU APLICAREA LEGISLAȚIEI DIN SAN MARINO


title: 2011/189/UE: Decizia Consiliului din 24 iunie 2010 privind semnarea, în numele Uniunii Europene, a Convenției privind conservarea și gestionarea resurselor piscicole în marea liberă a Pacificului de Sud

text:
               29.3.2011

               RO

               Jurnalul Oficial al Uniunii Europene

               L 81/1

         DECIZIA CONSILIULUI
   din 24 iunie 2010
   privind semnarea, în numele Uniunii Europene, a Convenției privind conservarea și gestionarea resurselor piscicole în marea liberă a Pacificului de Sud
   (2011/189/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 43 alineatul (2), coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               Uniunea are competența să adopte măsuri de conservare a resurselor biologice marine în temeiul politicii comune în domeniul pescuitului și de a încheia acorduri cu țări terțe și organizații internaționale.

               (2)

               În conformitate cu Decizia 98/392/CE (1), Uniunea este parte contractantă la Convenția Organizației Națiunilor Unite privind dreptul mării din 10 decembrie 1982, care solicită tuturor membrilor comunității internaționale să coopereze la conservarea și gestionarea resurselor biologice ale mării.

               (3)

               În conformitate cu Decizia 98/414/CE (2), Uniunea este parte contractantă la Acordul privind punerea în aplicare a dispozițiilor Convenției Organizației Națiunilor Unite privind dreptul mării din 10 decembrie 1982 pentru conservarea și gestionarea populațiilor transzonale de pești și a rezervelor de pești mari migratori.

               (4)

               La 17 aprilie 2007, Consiliul a autorizat Comisia să negocieze, în numele Comunității, o convenție privind constituirea unei organizații regionale pentru gestionarea pescuitului (RFMO) în sudul Pacificului pentru resursele piscicole care nu sunt încă reglementate de o organizație regională de gestionare a pescuitului existentă.

               (5)

               Negocierile au fost finalizate cu succes la Auckland, Noua Zeelandă, la 14 noiembrie 2009, prin adoptarea unui proiect de text al Convenției privind conservarea și gestionarea resurselor piscicole în marea liberă a Pacificului de Sud (denumită în continuare „Convenția”) care, în temeiul articolului 36 alineatul (1), este deschisă semnării pentru o perioadă de 12 luni începând cu 1 februarie 2010.

               (6)

               Convenția urmărește, prin punerea sa eficientă în aplicare, să asigure conservarea pe termen lung și exploatarea durabilă a resurselor piscicole în zona convenției.

               (7)

               Navele aflate sub pavilionul unui stat membru al Uniunii pescuiesc în zona convenției și este în interesul Uniunii să joace un rol concret în procesul de punere în aplicare a convenției.

               (8)

               Convenția ar trebui să fie semnată,

         ADOPTĂ PREZENTA DECIZIE:
   Articolul 1
   Se aprobă semnarea, în numele Uniunii, a Convenției privind conservarea și gestionarea resurselor piscicole în marea liberă a Pacificului de Sud (denumită în continuare „Convenția”), sub rezerva încheierii convenției menționate (3).
   Articolul 2
   Președintele Consiliului este autorizat să desemneze persoana sau persoanele împuternicite să semneze convenția în numele Uniunii, sub rezerva încheierii acesteia.
   Articolul 3
   Prezenta decizie intră în vigoare la data adoptării.

      Adoptată la Luxemburg, 24 iunie 2010.

            Pentru Consiliu

            Președintele

         J. BLANCO LÓPEZ

      (1)  JO L 179, 23.6.1998, p. 1.

      (2)  JO L 189, 3.7.1998, p. 14.

      (3)  Textul Convenției va fi publicat împreună cu decizia privind încheierea acesteia.


title: Decizia nr. A3 din 17 decembrie 2009 privind cumulul perioadelor neîntrerupte de detașare realizate în temeiul Regulamentului (CEE) nr. 1408/71 al Consiliului și al Regulamentului (CE) nr. 883/2004 al Parlamentului European și al Consiliului  (Text cu relevanță pentru SEE )și pentru Acordul CE/Elveția

text:
               8.6.2010

               RO

               Jurnalul Oficial al Uniunii Europene

               C 149/3

         DECIZIA NR. A3
   din 17 decembrie 2009
   privind cumulul perioadelor neîntrerupte de detașare realizate în temeiul Regulamentului (CEE) nr. 1408/71 al Consiliului și al Regulamentului (CE) nr. 883/2004 al Parlamentului European și al Consiliului
   (Text cu relevanță pentru SEE și pentru Acordul CE/Elveția)
   2010/C 149/04
   COMISIA ADMINISTRATIVĂ PENTRU COORDONAREA SISTEMELOR DE SECURITATE SOCIALĂ,
   având în vedere articolul 72 litera (a) al Regulamentului (CE) nr. 883/2004 al Parlamentului European și al Consiliului din 29 aprilie 2004 privind coordonarea sistemelor de securitate socială (1), conform căruia Comisia administrativă este responsabilă pentru toate chestiunile administrative sau de interpretare care decurg din dispozițiile Regulamentului (CE) nr. 883/2004 și ale Regulamentului (CE) nr. 987/2009 al Parlamentului European și al Consiliului (2),
   având în vedere articolul 12 al Regulamentului (CE) nr. 883/2004,
   având în vedere articolele 5 și 14-21 ale Regulamentului (CE) nr. 987/2009,
   întrucât:

               (1)

               În sensul prezentei decizii, „detașare” înseamnă orice perioadă realizată de lucrători salariați sau de lucrători care desfășoară activități independente, pe parcursul căreia o persoană își continuă activitatea într-un stat membru altul decât statul membru competent, în conformitate cu prevederile articolelor 14 alineatul (1), 14a alineatul (1), 14b alineatul (1) sau 14b alineatul (2) ale Regulamentului (CEE) nr. 1408/71 al Consiliului (3) și în conformitate cu articolul 12 alineatul (1) sau articolul 12 alineatul (2) al Regulamentului (CE) nr. 883/2004.

               (2)

               Dispozițiile articolului 12 al Regulamentului (CE) nr. 883/2004, care prevăd o excepție de la regula generală stabilită la articolul 11 alineatul (3) litera (a) din regulamentul menționat, au drept obiectiv, în special, de a facilita libertatea de a presta servicii în beneficiul angajatorilor care detașează lucrători în alte state membre decât cel în care sunt stabiliți, precum și libera circulație a lucrătorilor în alte state membre. Aceste dispoziții vizează, de asemenea, depășirea obstacolelor care ar putea împiedica libera circulație a lucrătorilor, precum și încurajarea întrepătrunderii economice evitând complicațiile administrative, în special pentru lucrători și pentru întreprinderi.

               (3)

               Condițiile determinante pentru aplicarea articolului 12 alineatul (1) al regulamentului sus-menționat sunt date de existența unei legături directe între angajator și lucrătorul pe care acesta îl angajează, precum și de existența legăturilor între angajator și statul membru în care acesta este stabilit. Condiția determinantă pentru aplicarea articolului 12 alineatul (2) al regulamentului sus-menționat este dată de desfășurarea, în mod obișnuit, a unei activități substanțiale similare în statul membru în care persoana este stabilită.

               (4)

               În temeiul Regulamentului (CEE) nr. 1408/71, durata preconizată a detașării nu poate depăși 12 luni, cu o prelungire de până la 12 luni suplimentare ca urmare a unor circumstanțe imprevizibile. În temeiul Regulamentului (CE) nr. 883/2004, durata preconizată a detașării nu poate depăși 24 de luni în total.

               (5)

               Orice prelungire a perioadei neîntrerupte de detașare peste durata maximă prevăzută în regulamente necesită un acord, în conformitate cu articolul 17 al Regulamentului (CEE) nr. 1408/71 sau cu articolul 16 al Regulamentului (CE) nr. 883/2004.

               (6)

               Regulamentul (CE) nr. 883/2004 nu conține nicio prevedere tranzitorie explicită privind cumulul perioadelor de detașare realizate în temeiul Regulamentelor (CEE) nr. 1408/71 și (CE) nr. 883/2004. Intenția legiuitorului a vizat prelungirea perioadei maxime posibile preconizată de detașare, de la 12 luni la 24 de luni. Procedurile și alte condiții privind detașarea nu au suferit modificări substanțiale.

               (7)

               În vederea asigurării continuității juridice între vechile și noile regulamente, precum și pentru garantarea aplicării uniforme a dispozițiilor privind detașarea pe parcursul perioadei de tranziție între Regulamentele (CEE) nr. 1408/71 și (CE) nr. 883/2204.
               În conformitate cu condițiile prevăzute la articolul 71 alineatul (2) al Regulamentului (CE) nr. 883/2004,

         DECIDE:

               1.

               Toate perioadele de detașare realizate în temeiul Regulamentului (CEE) nr. 1408/71 se iau în considerare pentru calcularea perioadei neîntrerupte de detașare în conformitate cu Regulamentul (CE) nr. 883/2004, astfel încât perioada totală a detașării neîntrerupte realizate în temeiul ambelor regulamente să nu depășească 24 de luni.

               2.

               Prezenta decizie se publică în Jurnalul Oficial al Uniunii Europene. Se aplică de la data intrării în vigoare a Regulamentului (CE) nr. 987/2009.

            Președintele Comisiei administrative

         Lena MALMBERG

      (1)  JO L 166, 30.4.2004, p. 1.

      (2)  JO L 284, 30.10.2009, p. 1.

      (3)  JO L 149, 5.7.1971, p. 2.


title: 2011/597/UE: Decizia Parlamentului European din 10 mai 2011 privind închiderea conturilor Agenției de Aprovizionare a Euratom pentru exercițiul financiar 2009

text:
               27.9.2011

               RO

               Jurnalul Oficial al Uniunii Europene

               L 250/209

         DECIZIA PARLAMENTULUI EUROPEAN
   din 10 mai 2011
   privind închiderea conturilor Agenției de Aprovizionare a Euratom pentru exercițiul financiar 2009
   (2011/597/UE)
   PARLAMENTUL EUROPEAN,

               —

               având în vedere conturile anuale finale ale Agenției de Aprovizionare a Euratom pentru exercițiul financiar 2009,

               —

               având în vedere Raportul Curții de Conturi privind conturile anuale ale Agenției de Aprovizionare a Euratom pentru exercițiul financiar 2009, însoțit de răspunsurile Agenției (1),

               —

               având în vedere Recomandarea Consiliului din 15 februarie 2011 (05892/2011 – C7–0052/2011),

               —

               având în vedere articolul 276 din Tratatul CE și articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Decizia 2008/114/CE, Euratom a Consiliului din 12 februarie 2008 de stabilire a Statutului Agenției de Aprovizionare a Euratom (3), în special articolul 8,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0144/2011),

               1.

               aprobă închiderea conturilor Agenției de Aprovizionare a Euratom pentru exercițiul financiar 2009;

               2.

               încredințează Președintelui sarcina de a transmite prezenta decizie directorului general al Agenției de Aprovizionare a Euratom, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 338, 14.12.2010, p. 6.

      (2)  JO L 248, 16.9.2002, p. 1.

      (3)  JO L 41, 15.2.2008, p. 15.

      (4)  JO L 357, 31.12.2002, p. 72.


title: 2010/222/: Decizia Comisiei din 19 aprilie 2010 privind dobândirea de către Comisia Europeană a calității de partener în cadrul Parteneriatului Global pentru Bioenergie

text:
               20.4.2010

               RO

               Jurnalul Oficial al Uniunii Europene

               L 98/12

         DECIZIA COMISIEI
   din 19 aprilie 2010
   privind dobândirea de către Comisia Europeană a calității de partener în cadrul Parteneriatului Global pentru Bioenergie
   (2010/222/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   întrucât:

               (1)

               Uniunea Europeană a afirmat o serie de obiective în sectorul energetic în scopul creșterii nivelului de securitate a aprovizionării și al reducerii emisiilor de gaze cu efect de seră provenite din consumul său energetic, prin creșterea ponderii de energie din surse regenerabile. Bioenergia reprezintă o parte importantă a strategiei pentru energie din surse regenerabile. Uniunea urmărește producția durabilă de biomasă și a adoptat criterii de durabilitate pentru biocombustibili și biolichide.

               (2)

               În contextul cooperării sale cu parteneri internaționali, inclusiv cu țări în curs de dezvoltare, Comisia s-a angajat activ în dialoguri și în alte forme de cooperare având ca temă energia. Avantajele bioenergiei vor atinge potențialul optim numai dacă și alte țări pun la punct strategii bioenergetice și le implementează în mod durabil. Realizarea producției de energie durabilă poate fi accelerată puternic de contexte internaționale favorabile.

               (3)

               În Planul de acțiune adoptat în 2005 în cadrul G8 de la Gleneagles, G8 au aprobat lansarea Parteneriatului Global pentru Bioenergie pentru a sprijini răspândirea pe scară mai largă și la costuri mai avantajoase a biomasei și a biolichidelor, în special în țările în curs de dezvoltare. Parteneriatul Global pentru Bioenergie a instituit grupuri operative pentru elaborarea metodologiilor în materie de GES și pentru durabilitate, cu scopul de a promova bioenergia în mod durabil.

               (4)

               Președintele Parteneriatului Global pentru Bioenergie s-a adresat în scris Președintelui Barroso la 12 aprilie 2007, invitând Comisia să se alăture Parteneriatului Global pentru Bioenergie, și a reiterat ulterior această invitație.

               (5)

               Prin participarea la Parteneriatul Global pentru Bioenergie, Comisia își va spori capacitatea de coordonare a activităților sale internaționale derulate în domeniul bioenergiei și al aspectelor conexe ce țin de durabilitate.

               (6)

               Parteneriatul Global pentru Bioenergie se bazează pe contribuțiile membrilor săi. Aceste contribuții au caracter voluntar, iar decizia de participare nu obligă Comisia la nicio contribuție financiară la bugetele comune,

         ADOPTĂ PREZENTA DECIZIE:
   Articolul 1
   Comisia Europeană (denumită în continuare „Comisia”) participă în calitate de partener la Parteneriatul Global pentru Bioenergie.
   Articolul 2
   Comisarul pentru Energie ori reprezentantul desemnat al acestuia este autorizat să semneze, în numele Comisiei, mandatul Parteneriatului Global pentru Bioenergie.

      Adoptată la Bruxelles, 19 aprilie 2010

            Pentru Comisie

         Günther OETTINGER

            Membru al Comisiei


title: Decizia (PESC) 2015/1141 a Consiliului din 13 iulie 2015 de modificare a Deciziei 2012/392/PESC privind misiunea PSAC a Uniunii Europene în Niger (EUCAP Sahel Niger)

text:
               14.7.2015

               RO

               Jurnalul Oficial al Uniunii Europene

               L 185/18

         DECIZIA (PESC) 2015/1141 A CONSILIULUI
   din 13 iulie 2015
   de modificare a Deciziei 2012/392/PESC privind misiunea PSAC a Uniunii Europene în Niger (EUCAP Sahel Niger)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 42 alineatul (4) și articolul 43 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 16 iulie 2012, Consiliul a adoptat Decizia 2012/392/PESC (1).

               (2)

               La 22 iulie 2014, Consiliul a adoptat Decizia 2014/482/PESC (2) care a prelungit aplicarea Deciziei 2012/392/PESC până la 15 iulie 2016 și a prevăzut o valoare de referință financiară până la 15 iulie 2015.

               (3)

               La 23 aprilie 2015, Consiliul European s-a angajat să consolideze prezența Uniunii pe mare, să preîntâmpine fluxurile de migrație ilegală și să întărească solidaritatea și responsabilitatea interne. Consiliul European s-a angajat să sporească sprijinul acordat Nigerului, printre altele, pentru a monitoriza și controla frontierele și rutele terestre, pe baza operațiilor PSAC actuale din regiune. În urma Revizuirii strategice intermediare, Comitetul politic și de securitate a convenit, la 13 mai 2015, asupra unei noi linii de acțiune care combină angajamentul la Niamey cu o prezență permanentă în Agadez.

               (4)

               Decizia 2012/392/PESC ar trebui să fie modificată pentru a se prelungi până la 15 iulie 2016 perioada acoperită de valoarea de referință financiară. În termen de cel mult trei luni de la adoptarea prezentei decizii, această valoare de referință financiară va fi revizuită după continuarea planificării operaționale privind abordarea pe două direcții care combină angajamentul consolidat în Niamey cu o prezență permanentă la Agadez.

               (5)

               EUCAP Sahel Niger se va desfășura în contextul unei situații care s-ar putea deteriora și care ar putea împiedica îndeplinirea obiectivelor acțiunii externe a Uniunii, astfel cum sunt prevăzute la articolul 21 din Tratatul privind Uniunea Europeană,

         ADOPTĂ PREZENTA DECIZIE:
   Articolul 1
   Decizia 2012/392/PESC se modifică după cum urmează:

               1.

               La articolul 13, alineatul (1) se înlocuiește cu următorul text:
               „(1)   Valoarea de referință financiară destinată acoperirii cheltuielilor aferente EUCAP Sahel Niger pentru perioada 16 iulie 2012-31 octombrie 2013 este de 8 700 000 EUR.
               Valoarea de referință financiară destinată acoperirii cheltuielilor legate de EUCAP Sahel Niger pentru perioada 1 noiembrie 2013-15 iulie 2014 este de 6 500 000 EUR.
               Valoarea de referință financiară destinată acoperirii cheltuielilor legate de EUCAP Sahel Niger pentru perioada 16 iulie 2014-15 iulie 2015 este de 9 155 000 EUR.
               Valoarea de referință financiară destinată acoperirii cheltuielilor legate de EUCAP Sahel Niger pentru perioada 16 iulie 2015-15 iulie 2016 este de 9 800 000 EUR.”

               2.

               Articolul 13a se înlocuiește cu următorul text:
               „Articolul 13a
               Celula de proiecte
               (1)   EUCAP Sahel Niger dispune de o celulă de proiecte pentru identificarea și implementarea proiectelor care sunt în concordanță cu obiectivele misiunii și care facilitează îndeplinirea mandatului. Acolo unde este cazul, EUCAP Sahel Niger facilitează și oferă consultanță pentru proiectele implementate de statele membre și statele terțe, sub responsabilitatea acestora, în domenii legate de EUCAP Sahel Niger și în sprijinul obiectivelor acesteia.
               (2)   Sub rezerva alineatului (3), EUCAP Sahel Niger este autorizată să recurgă la contribuții financiare din partea UE și a statelor membre sau a unor state terțe pentru implementarea proiectelor identificate că ar completa în mod coerent celelalte acțiuni ale EUCAP Sahel Niger dacă proiectele:

                           (a)

                           sunt prevăzute în situația financiară aferentă prezentei decizii; sau

                           (b)

                           sunt integrate în cursul mandatului prin intermediul unei modificări a situației financiare la solicitarea șefului misiunii.

                     Odată ce Comisia sau statele respective au propus în mod formal ca contribuția lor financiară să fie gestionată de către EUCAP Sahel Niger, EUCAP Sahel Niger încheie un acord cu Comisia sau cu statele respective, care acoperă în special procedurile specifice pentru soluționarea oricăror plângeri formulate de părți terțe cu privire la prejudicii suferite în urma acțiunilor sau omisiunilor EUCAP Sahel Niger în utilizarea fondurilor furnizate de statele respective. În niciun caz, statele membre contribuitoare nu pot angaja răspunderea Uniunii sau a ÎR pentru acțiunile sau omisiunile EUCAP Sahel Niger în utilizarea fondurilor puse la dispoziție de statele respective.
               (3)   Contribuțiile financiare din partea UE sau a statelor terțe pentru celula de proiecte sunt supuse condiției acceptării de către COPS.”

         Articolul 2
   Prezenta decizie intră în vigoare la data adoptării.
   Se aplică de la 16 iulie 2015.

      Adoptată la Bruxelles, 13 iulie 2015.

            Pentru Consiliu

            Președintele

         F. ETGEN

      (1)  Decizia 2012/392/PESC a Consiliului din 16 iulie 2012 privind misiunea PSAC a Uniunii Europene în Niger (EUCAP Sahel Niger) (JO L 187, 17.7.2012, p. 48).

      (2)  Decizia 2014/482/PESC a Consiliului din 22 iulie 2014 de modificare a Deciziei 2012/392/PESC privind misiunea PSAC a Uniunii Europene în Niger (EUCAP Sahel Niger) (JO L 217, 23.7.2014, p. 31).


title: 2013/80/UE: Decizia Comisiei din 13 februarie 2013 de încheiere a procedurii antidumping privind importurile de tuburi, țevi și profile tubulare sudate, cu secțiunea pătrată sau dreptunghiulară, din fier, cu excepția fontei, sau din oțel, cu excepția celui inoxidabil, originare din fosta Republică iugoslavă a Macedoniei, Turcia și Ucraina

text:
               14.2.2013

               RO

               Jurnalul Oficial al Uniunii Europene

               L 43/36

         DECIZIA COMISIEI
   din 13 februarie 2013
   de încheiere a procedurii antidumping privind importurile de tuburi, țevi și profile tubulare sudate, cu secțiunea pătrată sau dreptunghiulară, din fier, cu excepția fontei, sau din oțel, cu excepția celui inoxidabil, originare din fosta Republică iugoslavă a Macedoniei, Turcia și Ucraina
   (2013/80/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1) (denumit în continuare „regulamentul de bază”), în special articolul 9,
   după consultarea Comitetului consultativ,
   întrucât:
   A.   PROCEDURA

               (1)

               În data de 16 februarie 2012, Comisia Europeană (denumită în continuare „Comisia”) a primit o plângere privind un presupus dumping prejudiciabil având ca obiect importuri de tuburi, țevi și profile tubulare sudate, cu secțiunea pătrată sau dreptunghiulară, din fier, cu excepția fontei, sau din oțel, cu excepția celui inoxidabil (denumite în continuare „profile tubulare”) originare din fosta Republică iugoslavă a Macedoniei, Turcia și Ucraina (denumite în continuare „țările în cauză”).

               (2)

               Plângerea a fost depusă în numele unor producători din Uniune (denumiți în continuare „reclamanții”) care reprezintă peste 25 % din producția totală de profile tubulare a Uniunii. Plângerea a cuprins dovezi prima facie privind existența unui dumping și a unui prejudiciu important cauzat de importurile realizate în condiții de dumping, care au fost considerate suficiente pentru a justifica deschiderea unei proceduri antidumping.

               (3)

               După consultarea Comitetului consultativ, Comisia a deschis o procedură antidumping privind importurile de profile tubulare originare din țările în cauză, printr-un aviz publicat în Jurnalul Oficial al Uniunii Europene
                   (2).

               (4)

               Comisia a trimis chestionare industriei din Uniune, producătorilor-exportatori din țările în cauză, importatorilor și autorităților din fosta Republică iugoslavă a Macedoniei, din Turcia și din Ucraina. Părțile interesate au avut posibilitatea de a-și prezenta în scris punctele de vedere și de a solicita o audiere în termenul stabilit în avizul de deschidere.

               (5)

               Au fost audiate toate părțile interesate care au solicitat acest lucru și care au demonstrat că există motive speciale pentru a fi audiate.

         B.   RETRAGEREA PLÂNGERII ȘI ÎNCHEIEREA PROCEDURII

               (6)

               Printr-o scrisoare din data de 23 noiembrie 2012 adresată Comisiei, reclamanții și-au retras în mod oficial plângerea.

               (7)

               În conformitate cu articolul 9 alineatul (1) din regulamentul de bază, procedura poate fi încheiată în cazul în care plângerea este retrasă, cu excepția cazului în care încheierea ei nu este în interesul Uniunii.

               (8)

               Comisia a considerat că această procedură trebuie încheiată, dat fiind că ancheta nu a evidențiat niciun motiv sau considerent care să arate că încheierea ei nu ar fi în interesul Uniunii.

               (9)

               Părțile interesate au fost informate în consecință și au avut posibilitatea de a prezenta observații. Nu au fost primite observații care să indice că încheierea procedurii nu ar fi în interesul Uniunii.

               (10)

               Prin urmare, Comisia concluzionează că procedura antidumping privind importurile în Uniune de profile tubulare originare din fosta Republică iugoslavă a Macedoniei, Turcia și Ucraina trebuie încheiată fără instituirea de măsuri,

         ADOPTĂ PREZENTA DECIZIE:
   Articolul 1
   Procedura antidumping privind importurile de tuburi, țevi și profile tubulare sudate, cu secțiunea pătrată sau dreptunghiulară, din fier, cu excepția fontei, sau din oțel, cu excepția celui inoxidabil, încadrate în prezent la codurile NC 7306 61 92 și 7306 61 99, originare din fosta Republică iugoslavă a Macedoniei, Turcia și Ucraina se încheie.
   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 13 februarie 2013.

            Pentru Comisie

            Președintele

         José Manuel BARROSO

      (1)  JO L 343, 22.12.2009, p. 51.

      (2)  JO C 96, 31.3.2012, p. 13.


title: 2014/898/PESC: Decizia BiH/22/2014 a Comitetului politic și de securitate din 4 decembrie 2014 privind numirea comandantului forței UE pentru Operația Militară a Uniunii Europene în Bosnia și Herțegovina și de abrogare a Deciziei BiH/19/2012

text:
               13.12.2014

               RO

               Jurnalul Oficial al Uniunii Europene

               L 358/17

         DECIZIA BiH/22/2014 A COMITETULUI POLITIC ȘI DE SECURITATE
   din 4 decembrie 2014
   privind numirea comandantului forței UE pentru Operația Militară a Uniunii Europene în Bosnia și Herțegovina și de abrogare a Deciziei BiH/19/2012

      (2014/898/PESC)

   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Acțiunea comună 2004/570/PESC a Consiliului din 12 iulie 2004 privind operațiunea militară a Uniunii Europene în Bosnia și Herțegovina (1), în special articolul 6 alineatul (1),
   întrucât:

               (1)

               În temeiul articolului 6 alineatul (1) din Acțiunea comună 2004/570/PESC, Consiliul a autorizat Comitetul politic și de securitate (COPS) să adopte decizii ulterioare privind numirea comandantului forței UE.

               (2)

               La 27 noiembrie 2012, COPS a adoptat Decizia BiH/19/2012 (2) de numire a generalului-maior Dieter HEIDECKER în funcția de comandant al forței UE pentru Operația Militară a Uniunii Europene în Bosnia și Herțegovina.

               (3)

               Comandantul operației UE a recomandat numirea generalului-maior Johann LUIF în calitatea de nou comandant al forței UE pentru Operația Militară a Uniunii Europene în Bosnia și Herțegovina, pentru a-i succeda generalului-maior Dieter HEIDECKER.

               (4)

               Comitetul militar al UE a sprijinit recomandarea.

               (5)

               Prin urmare, Decizia BiH/19/2012 ar trebui abrogată.

               (6)

               În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și a acțiunilor Uniunii care au implicații în materie de apărare.

               (7)

               Consiliul European de la Copenhaga a adoptat la 12 și 13 decembrie 2002 o declarație în care se afirmă că acordurile „Berlin plus” și punerea în aplicare a acestora se aplică numai acelor state membre ale Uniunii care sunt, de asemenea, fie membre NATO, fie părți la „Parteneriatul pentru pace” și care au încheiat, în consecință, acorduri de securitate bilaterale cu NATO,

         ADOPTĂ PREZENTA DECIZIE:
   Articolul 1
   Generalul-maior Johann LUIF este numit comandantul forței UE pentru Operația Militară a Uniunii Europene în Bosnia și Herțegovina cu începere de la 15 decembrie 2014.
   Articolul 2
   Decizia BiH/19/2012 se abrogă.
   Articolul 3
   Prezenta decizie intră în vigoare la 15 decembrie 2014.

      Adoptată la Bruxelles, 4 decembrie 2014.

            Pentru Comitetul politic și de securitate

            Președintele

         W. STEVENS

      (1)  JO L 252, 28.7.2004, p. 10.

      (2)  Decizia BiH/19/2012 a Comitetului politic și de securitate din 27 noiembrie 2012 privind numirea unui comandant al forței UE pentru Operația Militară a Uniunii Europene în Bosnia și Herțegovina (JO L 333, 5.12.2012, p. 45).


title: Decizia (PESC) 2015/1780 a Consiliului din 5 octombrie 2015 de modificare a Deciziei 2012/392/PESC privind misiunea PSAC a Uniunii Europene în Niger (EUCAP Sahel Niger)

text:
               6.10.2015

               RO

               Jurnalul Oficial al Uniunii Europene

               L 259/21

         DECIZIA (PESC) 2015/1780 A CONSILIULUI
   din 5 octombrie 2015
   de modificare a Deciziei 2012/392/PESC privind misiunea PSAC a Uniunii Europene în Niger (EUCAP Sahel Niger)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 42 alineatul (4) și articolul 43 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 16 iulie 2012, Consiliul a adoptat Decizia 2012/392/PESC (1).

               (2)

               La 22 iulie 2014, Consiliul a adoptat Decizia 2014/482/PESC (2) care a prelungit aplicarea Deciziei 2012/392/PESC până la 15 iulie 2016 și a prevăzut o valoare de referință financiară până la 15 iulie 2015.

               (3)

               La 13 iulie 2015, Consiliul a adoptat Decizia (PESC) 2015/1141 (3), care stabilește o valoare de referință financiară până la data de 15 iulie 2016. Consiliul a subliniat în respectiva decizie că valoarea de referință financiară ar urma să fie revizuită în termen de trei luni de la data adoptării respectivei decizii, ținând seama de continuarea planificării operaționale privind abordarea pe două direcții care combină angajamentul consolidat în Niamey cu o prezență permanentă la Agadez.

               (4)

               În perspectiva continuării planificării operaționale, valoarea de referință financiară pentru perioada 16 iulie 2015-15 iulie 2016 ar trebui să fie revizuită.

               (5)

               EUCAP Sahel Niger se va desfășura în contextul unei situații care s-ar putea deteriora și care ar putea împiedica îndeplinirea obiectivelor acțiunii externe a Uniunii, astfel cum sunt prevăzute la articolul 21 din Tratatul privind Uniunea Europeană,

         ADOPTĂ PREZENTA DECIZIE:
   Articolul 1
   La articolul 13 din Decizia 2012/392/PESC a Consiliului, alineatele (1) și (2) se înlocuiesc cu următorul text:

      „(1)   Valoarea de referință financiară destinată acoperirii cheltuielilor aferente EUCAP Sahel Niger pentru perioada 16 iulie 2012-31 octombrie 2013 este de 8 700 000 EUR.
      Valoarea de referință financiară destinată acoperirii cheltuielilor legate de EUCAP Sahel Niger pentru perioada 1 noiembrie 2013-15 iulie 2014 este de 6 500 000 EUR.
      Valoarea de referință financiară destinată acoperirii cheltuielilor legate de EUCAP Sahel Niger pentru perioada 16 iulie 2014-15 iulie 2015 este de 9 155 000 EUR.
      Valoarea de referință financiară destinată acoperirii cheltuielilor legate de EUCAP Sahel Niger pentru perioada 16 iulie 2015-15 iulie 2016 este de 18 400 000 EUR.
      (2)   Toate cheltuielile se gestionează în conformitate cu normele și procedurile aplicabile bugetului general al Uniunii. Participarea persoanelor fizice și juridice în atribuirea unor contracte de achiziții de către EUCAP Sahel Niger este deschisă fără restricții. În plus, bunurilor achiziționate de către EUCAP Sahel Niger nu li se aplică nicio regulă de origine.”

   Articolul 2
   Prezenta decizie intră în vigoare la data adoptării.

      Adoptată la Luxemburg, 5 octombrie 2015.

            Pentru Consiliu

            Președintele

         N. SCHMIT

      (1)  Decizia 2012/392/PESC a Consiliului din 16 iulie 2012 privind misiunea PSAC a Uniunii Europene în Niger (EUCAP Sahel Niger) (JO L 187, 17.7.2012, p. 48).

      (2)  Decizia 2014/482/PESC a Consiliului din 22 iulie 2014 de modificare a Deciziei 2012/392/PESC privind misiunea PSAC a Uniunii Europene în Niger (EUCAP Sahel Niger) (JO L 217, 23.7.2014, p. 31).

      (3)  Decizia (PESC) 2015/1141 a Consiliului din 13 iulie 2015 de modificare a Deciziei 2012/392/PESC privind misiunea PSAC a Uniunii Europene în Niger (EUCAP Sahel Niger) (JO L 185, 14.7.2015, p. 18).


title: Decizia (PESC) 2016/785 a Consiliului din 19 mai 2016 de modificare a Deciziei 2013/183/PESC privind măsuri restrictive împotriva Republicii Populare Democrate Coreene

text:
               20.5.2016

               RO

               Jurnalul Oficial al Uniunii Europene

               L 131/73

         DECIZIA (PESC) 2016/785 A CONSILIULUI
   din 19 mai 2016
   de modificare a Deciziei 2013/183/PESC privind măsuri restrictive împotriva Republicii Populare Democrate Coreene
   CONSILIUL UNIUNII EUROPENE,
   având în vedere Tratatul privind Uniunea Europeană,
   având în vedere Decizia 2013/183/PESC a Consiliului din 22 aprilie 2013 privind măsuri restrictive împotriva Republicii Populare Democrate Coreene și de abrogare a Deciziei 2010/800/PESC (1), în special articolul 19 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 22 aprilie 2013, Consiliul a adoptat Decizia 2013/183/PESC.

               (2)

               Dată fiind gravitatea situației din Republica Populară Democrată Coreeană, optsprezece persoane și o entitate ar trebui adăugate pe lista persoanelor fizice și juridice, a entităților și organismelor cărora li se aplică măsurile restrictive, prevăzută în anexa II la Decizia 2013/183/PESC. De asemenea, ar trebui să fie actualizate rubricile referitoare la două persoane incluse pe lista din anexa menționată.

               (3)

               Prin urmare, anexa II la Decizia 2013/183/PESC ar trebui să fie modificată în mod corespunzător,

         ADOPTĂ PREZENTA DECIZIE:
   Articolul 1
   Anexa II la Decizia 2013/183/PESC se modifică în conformitate cu anexa la prezenta decizie.
   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 19 mai 2016.

            Pentru Consiliu

            Președintele

         A.G. KOENDERS

      (1)  JO L 111, 23.4.2013, p. 52.

      ANEXĂ

                  1.

                  În partea I A din anexa II la Decizia 2013/183/PESC, pe lista persoanelor și entităților care sunt responsabile de programele RPDC care vizează armele nucleare, rachetele balistice sau alte arme de distrugere în masă, a persoanelor sau entităților acționând în numele acestora sau în conformitate cu instrucțiunile lor, ori a entităților aflate în proprietatea lor sau controlate de acestea, cărora li se aplică măsurile restrictive, se adaugă următoarele persoane:

                              Nume
                              (și eventual alias)

                              Date de identificare

                              Motive

                              15.

                              CHOE Kyong-song

                              General-colonel în armata RPDC. Fost membru al Comisiei militare centrale a Partidului Muncitorilor din Coreea, care este un organism esențial în materie de apărare națională în RPDC. Ca atare, responsabil de susținerea sau promovarea programelor RPDC care vizează armele nucleare, rachetele balistice sau alte arme de distrugere în masă.

                              16.

                              CHOE Yong-ho

                              General-colonel în armata RPDC. Fost membru al Comisiei militare centrale a Partidului Muncitorilor din Coreea, care este un organism esențial în materie de apărare națională în RPDC. Comandant al forțelor aeriene. Ca atare, responsabil de susținerea sau promovarea programelor RPDC care vizează armele nucleare, rachetele balistice sau alte arme de distrugere în masă.

                              17.

                              HONG Sung-Mu
                              (alias HUNG Sung Mu)

                              Data nașterii: 1.1.1942

                              Director adjunct al Departamentului pentru industria munițiilor (MID). Responsabil de dezvoltarea programelor legate de arme și rachete convenționale, inclusiv rachete balistice. Considerat unul dintre principalii responsabili de programele de dezvoltare industrială privind armele nucleare. Ca atare, responsabil de programele RPDC care vizează armele nucleare, rachetele balistice sau alte arme de distrugere în masă.

                              18.

                              JO Chun Ryong
                              (alias CHO Chun Ryo'ng, JO Chun-Ryong, JO Cho Ryong)

                              Data nașterii: 4.4.1960

                              Președinte al celui de al doilea Comitet economic (SEC) începând cu 2014 și responsabil de conducerea fabricilor și unităților de producție a muniției din RPDC. SEC a fost desemnat în temeiul RCSONU 2270 (2016) pentru implicarea sa în aspectele esențiale ale programului RPDC care vizează rachetele balistice și pentru conducerea activităților KOMID – principala entitate în comerțul cu arme a RPDC. Membru al Comisiei Naționale de Apărare. Participant în numeroase programe care vizează rachetele balistice. Unul dintre factorii esențiali din industria de armament a RPDC. Ca atare, responsabil de susținerea sau promovarea programelor RPDC care vizează armele nucleare, rachetele balistice sau alte arme de distrugere în masă.

                              19.

                              JO Kyongchol

                              General în armata RPDC. Fost membru al Comisiei militare centrale a Partidului Muncitorilor din Coreea, care este un organism esențial în materie de apărare națională în RPDC. Director al Comandamentului militar de securitate. Ca atare, responsabil de susținerea sau promovarea programelor RPDC care vizează armele nucleare, rachetele balistice sau alte arme de distrugere în masă.

                              20.

                              KIM Chun-sam

                              General-locotenent, fost membru al Comisiei militare centrale a Partidului Muncitorilor din Coreea, care este un organism esențial în materie de apărare națională din RPDC. Director al biroului operațional al Statului major militar al armatei RPDC și prim-adjunct al șefului Statului major militar. Ca atare, responsabil de sprijinirea sau promovarea programelor RPDC care vizează armele nucleare, rachetele balistice sau alte arme de distrugere în masă.

                              21.

                              KIM Chun-sop

                              Membru al Comisiei Naționale de Apărare, care este un organism esențial în materie de apărare națională din RPDC. Ca atare, responsabil cu susținerea sau promovarea programelor RPDC care vizează armele nucleare, rachetele balistice sau alte arme de distrugere în masă.

                              22.

                              KIM Jong-gak

                              Data nașterii: 20.7.1941
                              Locul nașterii: Pyongyang

                              Vice-mareșal în armata RPDC, fost membru al Comisiei militare centrale a Partidului Muncitorilor din Coreea, care este un organism esențial în materie de apărare națională din RPDC. Ca atare, responsabil cu susținerea sau promovarea programelor RPDC care vizează armele nucleare, rachetele balistice sau alte arme de distrugere în masă.

                              23.

                              KIM Rak Kyom
                              (alias KIM Rak gyom)

                              General cu patru stele, comandant al forțelor strategice (cunoscute și ca Forțele strategice pentru rachete) care în prezent comandă, conform rapoartelor, 4 unități de rachete strategice și tactice, printre care și brigada KN08 (ICBM). Statele Unite au desemnat Forțele strategice pentru implicarea acestora în activități care au contribuit în mod concret la proliferarea armelor de distrugere în masă sau la furnizarea acestora. Fost membru al Comisiei militare centrale a Partidului Muncitorilor din Coreea, care este un organism esențial în materie de apărare națională în RPDC. Relatările din presă au identificat participarea lui KIM, împreună cu KIM Jung Un, la testele de încercare ICBN din aprilie 2016. Ca atare, responsabil cu susținerea sau promovarea programelor RPDC care vizează armele nucleare, rachetele balistice sau alte arme de distrugere în masă.

                              24.

                              KIM Won-hong

                              Data nașterii: 7.1.1945
                              Locul nașterii: Pyongyang
                              Pașaport nr.: 745310010

                              General, director al Departamentului pentru securitatea statului. Ministru pentru securitatea statului. Membru al Comisiei militare centrale a Partidului Muncitorilor din Coreea și al Comisiei Naționale de Apărare, care sunt organisme esențiale în materie de apărare națională din RPDC. Ca atare, responsabil cu susținerea sau promovarea programelor RPDC care vizează armele nucleare, rachetele balistice sau alte arme de distrugere în masă.

                              25.

                              PAK Jong-chon

                              General-colonel în armata RPDC, șef al forțelor armate populare coreene, șef adjunct de personal și director al Departamentului pentru arme de foc. Șef al Statului major militar și director al sectorului de comandă al artileriei. Fost membru al Comisiei militare centrale a Partidului Muncitorilor din Coreea, care este un organism esențial în materie de apărare națională din RPDC. Ca atare, responsabil cu susținerea sau promovarea programelor RPDC care vizează armele nucleare, rachetele balistice sau alte arme de distrugere în masă.

                              26.

                              RI Jong-su

                              Viceamiral. Fost membru al Comisiei militare centrale a Partidului Muncitorilor din Coreea, care este un organism esențial în materie de apărare națională din RPDC. Comandant al forțelor navale coreene, care sunt implicate în dezvoltarea de programe de rachete balistice și în dezvoltarea capacităților nucleare ale forțelor navale ale RPDC. Ca atare, responsabil cu susținerea sau promovarea programelor RPDC care vizează armele nucleare, rachetele balistice sau alte arme de distrugere în masă.

                              27.

                              SON Chol-ju

                              General-colonel în cadrul forțelor armate populare coreene și director politic al forțelor aeriene și de apărare antiaeriană, care supraveghează dezvoltarea rachetelor antiaeriene moderne. Ca atare, responsabil cu susținerea sau promovarea programelor RPDC care vizează armele nucleare, rachetele balistice sau alte arme de distrugere în masă.

                              28.

                              YUN Jong-rin

                              General, fost membru al Comisiei militare centrale a Partidului Muncitorilor din Coreea și membru al Comisiei Naționale de Apărare, care sunt organisme esențiale în materie de apărare națională în RPDC. Ca atare, responsabil cu susținerea sau promovarea programelor RPDC care vizează armele nucleare, rachetele balistice sau alte arme de distrugere în masă.

                              29.

                              PAK Yong-sik

                              General cu patru stele, membru al Departamentului pentru securitatea statului, ministru al apărării. Membru al Comisiei militare centrale a Partidului Muncitorilor din Coreea și al Comisiei Naționale de Apărare, care sunt organisme esențiale în materie de apărare națională în RPDC. A fost prezent la testarea rachetelor balistice în martie 2016. Ca atare, responsabil cu susținerea sau promovarea programelor RPDC care vizează armele nucleare, rachetele balistice sau alte arme de distrugere în masă.

                              30.

                              HONG Yong Chil

                              Director adjunct al Departamentului pentru industria munițiilor (MID). Departamentul pentru industria munițiilor – desemnat de CSONU la 2 martie 2016 – este implicat în aspectele esențiale ale programului RPDC care vizează rachetele. MID este responsabil pentru supravegherea dezvoltării rachetelor balistice de către RPDC, inclusiv a producției de armament Taepo Dong-2 și a programelor de cercetare și dezvoltare. Cel de al doilea Comitet economic și cea de a doua Academie de Științe Naturale – desemnate și ele în august 2010 – se află în subordinea MID. În ultimii ani, MID a lucrat la dezvoltarea rachetei balistice intercontinentale mobile KN08. HONG l-a însoțit pe KIM Jong Un la o serie de evenimente legate de dezvoltarea programelor RPDC care vizează armele nucleare și rachetele balistice și se consideră că a avut un rol important în cadrul testului nuclear al RPDC din 6 ianuarie 2016. Director adjunct al Comitetului Central al Partidului Muncitorilor din Coreea. Ca atare, responsabil cu susținerea sau promovarea programelor RPDC care vizează armele nucleare, rachetele balistice sau alte arme de distrugere în masă.

                              31.

                              RI Hak Chol
                              (alias RI Hak Chul, RI Hak Cheol)

                              Data nașterii: 19.1.1963 sau 8.5.1966
                              Pașapoarte nr.: 381320634, PS- 563410163

                              Președinte al Green Pine Associated Corporation („Green Pine”). Potrivit Comitetului de sancțiuni al ONU, Green Pine a preluat numeroase dintre activitățile Korea Mining Development Trading Corporation (KOMID). KOMID a fost desemnată de către Comitet în aprilie 2009 și este cel mai important traficant de armament și exportator principal al produselor și echipamentelor aferente rachetelor balistice și armelor convenționale din RPDC. Green Pine este responsabilă și pentru aproximativ jumătate din exporturile de armament și material conex ale RPDC. Green Pine a fost identificată pentru a fi sancționată pentru exporturile de armament și material conex din Coreea de Nord. Green Pine este specializată în producția de construcții navale și armament militar maritim, cum ar fi submarine, ambarcațiuni militare și sisteme de lansatoare; de asemenea, a exportat torpile și asistență tehnică unor societăți iraniene din domenii conexe apărării. Green Pine Associated Corporation a fost desemnată de Consiliul de Securitate al Organizației Națiunilor Unite.

                              32.

                              YUN Chang Hyok

                              Data nașterii: 9.8.1965

                              Director adjunct al entrului de control al sateliților, în cadrul Administrației naționale pentru dezvoltare aerospațială (NADA). NADA este sancționată în temeiul RCSONU 2270 (2016) pentru implicare în dezvoltarea științei și tehnologiei spațiale în RPDC, inclusiv în lansarea de sateliți și rachete cu rază lungă de acțiune. RCSONU 2270 (2016) a sancționat lansarea de sateliți de către RPDC la 7 februarie 2016 pentru care a fost utilizată tehnologia rachetelor balistice și care a reprezentat o încălcare gravă a rezoluțiilor 1718 (2006), 1874 (2009), 2087 (2013) și 2094 (2013). Ca atare, responsabil cu susținerea sau promovarea programelor RPDC care vizează armele nucleare, rachetele balistice sau alte arme de distrugere în masă.

                  2.

                  În partea I B din anexa II la Decizia 2013/183/PESC, pe lista entităților responsabile de programele RPDC care vizează rachetele balistice sau alte arme de distrugere în masă, cărora li se aplică măsurile restrictive, se adaugă entitatea următoare:

                              Denumire
                              (și eventual alias)

                              Date de identificare

                              Motive

                              13.

                              Forțele strategice pentru rachete

                              În cadrul forțelor armate naționale ale RPDC, această entitate este implicată în elaborarea și implementarea operațională a programelor RPDC care vizează rachetele balistice sau alte arme de distrugere în masă.

                  3.

                  În partea I A din anexa II la Decizia 2013/183/PESC, pe lista persoanelor care sunt responsabile de programele RPDC care vizează armele nucleare, rachetele balistice sau alte arme de distrugere în masă, a persoanelor sau entităților care acționează în numele acestora sau în conformitate cu instrucțiunile lor, ori a entităților aflate în proprietatea lor sau controlate de acestea, cărora li se aplică măsurile restrictive, se înlocuiesc rubricile referitoare la următoarele persoane:

                              Nume
                              (și eventuale pseudonime)

                              Informații de identificare

                              Motive

                              3.

                              CHU Kyu-Chang
                              (alias JU Kyu-Chang)

                              Data nașterii: 25.11.1928
                              Locul nașterii: provincia Hamgyo'ng de sud

                              Membru al Comisiei Naționale de Apărare, organism esențial în materie de apărare națională din RPDC. Fost director al Departamentului pentru muniții al Comitetului Central al Partidului Muncitorilor din Coreea. Ca atare, responsabil cu susținerea sau promovarea programelor RPDC care vizează armele nucleare, rachetele balistice sau alte arme de distrugere în masă.

                              8.

                              PAEK Se-bong

                              Anul nașterii:1946

                              Fost președinte al celui de al doilea Comitet economic (responsabil de programul balistic) al Comitetului Central al Partidului Muncitorilor din Coreea. Membru al Comisiei Naționale de Apărare.


title: 2010/118/PESC: Decizia 2010/118/PESC a Consiliului din 25 februarie 2010 de prelungire a mandatului Reprezentantului Special al Uniunii Europene în Kosovo

text:
               26.2.2010

               RO

               Jurnalul Oficial al Uniunii Europene

               L 49/22

         DECIZIA 2010/118/PESC A CONSILIULUI
   din 25 februarie 2010
   de prelungire a mandatului Reprezentantului Special al Uniunii Europene în Kosovo (1)

   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 31 alineatul (2) și articolul 33,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 10 iunie 1999, Consiliul de Securitate al Organizației Națiunilor Unite a adoptat Rezoluția 1244.

               (2)

               La 15 septembrie 2006, Consiliul a adoptat Acțiunea comună 2006/623/PESC (2) privind crearea unei echipe însărcinate cu pregătirea instalării unei eventuale misiuni civile internaționale în Kosovo care include un reprezentant special al Uniunii Europene (echipa de pregătire a MCI/RSUE).

               (3)

               La 13-14 decembrie 2007, Consiliul European a subliniat faptul că Uniunea Europeană (UE) este pregătită să joace un rol central în consolidarea stabilității din regiune și în punerea în practică a unei înțelegeri care să definească statutul viitor al Kosovo. Consiliul European a afirmat disponibilitatea Uniunii de a sprijini Kosovo pe calea către o stabilitate durabilă, inclusiv printr-o misiune în cadrul politicii europene de securitate și apărare (PESA) și printr-o contribuție la un birou civil internațional, ca parte a prezențelor internaționale.

               (4)

               La 4 februarie 2008 Consiliul a adoptat Acțiunea comună 2008/124/PESC privind misiunea Uniunii Europene de sprijinire a supremației legii în Kosovo, EULEX KOSOVO (3) și Acțiunea comună 2008/123/PESC (4) de numire a dlui Pieter FEITH în calitate de Reprezentant Special al Uniunii Europene (RSUE) în Kosovo până la 28 februarie 2009.

               (5)

               La 16 februarie 2009, Consiliul a adoptat Acțiunea comună 2009/137/PESC de prelungire a mandatului RSUE până la 28 februarie 2010 (5).

               (6)

               Mandatul RSUE ar trebui să fie prelungit până la 31 august 2010. Cu toate acestea, mandatul RSUE se poate încheia mai devreme, în cazul în care Consiliul decide aceasta, pe baza unei recomandări din partea Înaltului Reprezentant al Uniunii pentru afaceri externe și politica de securitate (ÎR), ca urmare a intrării în vigoare a Deciziei de instituire a Serviciului european pentru acțiune externă.

               (7)

               Procesul de stabilizare și de asociere constituie cadrul strategic al politicii Uniunii cu privire la regiunea Balcanilor de Vest, iar instrumentele acestuia sunt aplicabile Kosovo, inclusiv parteneriatul european, dialogul politic și tehnic în cadrul mecanismului de urmărire al PSA, precum și programele de asistență ale Uniunii în materie.

               (8)

               Pentru asigurarea coerenței cu alte activități relevante din sfera de competență a Uniunii, mandatul RSUE ar trebui să fie executat în coordonare cu Comisia.

               (9)

               Consiliul preconizează învestirea aceleiași persoane atât cu atribuțiile și competențele RSUE, cât și cu atribuțiile și competențele care îi revin reprezentantului civil internațional.

               (10)

               RSUE își va executa mandatul în contextul unei situații care s-ar putea deteriora și ar putea aduce atingere obiectivelor politicii externe și de securitate comune, prevăzute la articolul 21 din tratat,

         ADOPTĂ PREZENTA DECIZIE:
   Articolul 1
   Reprezentantul Special al Uniunii Europene
   Mandatul dlui Pieter FEITH în calitate de Reprezentant Special al Uniunii Europene (RSUE) în Kosovo se prelungește până la 31 august 2010. Mandatul RSUE se poate încheia mai devreme, în cazul în care Consiliul decide aceasta, pe baza unei recomandări din partea ÎR, ca urmare a intrării în vigoare a Deciziei de instituire a Serviciului european pentru acțiune externă.
   Articolul 2
   Obiectivele politicii
   Mandatul RSUE se bazează pe obiectivele politicii Uniunii în Kosovo. Acestea includ obiectivul de a juca un rol central în consolidarea stabilității din regiune și în punerea în practică a unei înțelegeri care să definească statutul viitor al Kosovo, în perspectiva unui Kosovo stabil, viabil, pașnic, democratic și multietnic, care să contribuie la cooperarea și la stabilitatea regională, pe baza unor relații de bună vecinătate; un Kosovo care se angajează să respecte supremația legii, protecția minorităților și a patrimoniului cultural și religios.
   Articolul 3
   Mandatul
   În vederea realizării obiectivelor politicii, mandatul RSUE constă în:

               (a)

               oferirea consilierii și a sprijinului Uniunii în procesul politic;

               (b)

               promovarea coordonării politice globale a Uniunii în Kosovo;

               (c)

               acordarea de orientări politice locale șefului misiunii Uniunii Europene de sprijinire a supremației legii în Kosovo (EULEX KOSOVO), inclusiv cu privire la aspectele politice ale chestiunilor legate de responsabilitățile executive;

               (d)

               asigurarea consecvenței și a coerenței acțiunii Uniunii față de public. Purtătorul de cuvânt al RSUE este principalul punct de contact al Uniunii pentru mass-media din Kosovo în ceea ce privește chestiunile legate de politica externă și de securitate comună/politica de securitate și apărare comună (PESC/PSAC). Toate activitățile privind presa și informarea publicului se vor desfășura în strânsă și continuă coordonare cu purtătorul de cuvânt al Înaltului Reprezentant al Uniunii pentru afaceri externe și politica de securitate (ÎR)/Biroul de presă al Secretariatului Consiliului;

               (e)

               contribuția la dezvoltarea și consolidarea respectării drepturilor omului și a libertăților fundamentale în Kosovo, inclusiv în ceea ce privește femeile și copiii, în conformitate cu politica UE privind drepturile omului și cu orientările UE privind drepturile omului.

         Articolul 4
   Executarea mandatului
   (1)   RSUE este responsabil de executarea mandatului, acționând sub autoritatea ÎR.
   (2)   Comitetul politic și de securitate (COPS) menține o legătură privilegiată cu RSUE și este principalul punct de contact al RSUE cu Consiliul. COPS furnizează RSUE orientări strategice și îndrumare politică în cadrul mandatului, fără a aduce atingere competențelor ÎR.
   Articolul 5
   Finanțarea
   (1)   Valoarea financiară de referință destinată să acopere cheltuielile aferente mandatului RSUE pentru perioada 1 martie 2010 - 31 august 2010 este de 1 660 000 EUR.
   (2)   Cheltuielile finanțate din suma menționată la alineatul (1) sunt eligibile începând cu 1 martie 2010. Cheltuielile sunt gestionate în conformitate cu procedurile și normele aplicabile bugetului general al Uniunii. Resortisanții țărilor din regiunea Balcanilor de Vest pot participa la proceduri de ofertare pentru contracte.
   (3)   Gestiunea cheltuielilor face obiectul unui contract între RSUE și Comisie. RSUE răspunde în fața Comisiei pentru toate cheltuielile.
   Articolul 6
   Constituirea și componența echipei
   (1)   Un personal specializat al Uniunii este desemnat pentru a-l asista pe RSUE la executarea mandatului său și pentru a contribui la coerența, vizibilitatea și eficacitatea acțiunii globale a Uniunii în Kosovo. În limitele mandatului său și ale mijloacelor financiare corespunzătoare care îi sunt puse la dispoziție, RSUE răspunde de constituirea echipei sale. Echipa dispune de competențele necesare în chestiuni politice specifice, conform mandatului. RSUE informează în mod prompt Consiliul și Comisia cu privire la componența echipei sale.
   (2)   Statele membre și instituțiile Uniunii pot propune detașarea de personal care să lucreze cu RSUE. Salariul personalului detașat pe lângă RSUE de către un stat membru sau o instituție a Uniunii este acoperit de statul membru sau de instituția Uniunii în cauză, după caz. Experții detașați de statele membre pe lângă Secretariatul General al Consiliului pot, de asemenea, să fie afectați RSUE. Personalul internațional contractat trebuie să aibă naționalitatea unui stat membru.
   (3)   Toți membrii personalului detașat rămân sub autoritatea administrativă a statului membru sau a instituției Uniunii care i-a detașat și își duc la îndeplinire sarcinile și acționează în interesul mandatului RSUE.
   Articolul 7
   Privilegiile și imunitățile RSUE și ale personalului acestuia
   Privilegiile, imunitățile și alte garanții necesare executării și bunei desfășurări a misiunii RSUE și a membrilor personalului acestuia se stabilesc de comun acord cu partea/părțile-gazdă, după caz. Statele membre și Comisia oferă tot sprijinul necesar în acest sens.
   Articolul 8
   Securitatea informațiilor clasificate
   (1)   RSUE și membrii echipei acestuia respectă principiile și standardele minime de securitate stabilite prin Decizia 2001/264/CE a Consiliului din 19 martie 2001 de adoptare a regulamentului de securitate al Consiliului (6), în special atunci când gestionează informații clasificate ale UE.
   (2)   ÎR este autorizat să comunice NATO/KFOR informații și documente clasificate ale UE până la nivelul „CONFIDENTIEL UE” elaborate în scopurile acțiunii, în conformitate cu Regulamentul de securitate al Consiliului.
   (3)   ÎR este autorizat să comunice Organizației Națiunilor Unite (ONU) și Organizației pentru Securitate și Cooperare în Europa (OSCE), în conformitate cu necesitățile operaționale ale RSUE, informații și documente clasificate ale UE până la nivelul „RESTREINT UE” care sunt elaborate în scopurile acțiunii, în conformitate cu Regulamentul de securitate al Consiliului. Se adoptă mecanisme în acest scop la nivel local.
   (4)   ÎR este autorizat să comunice părților terțe asociate la prezenta decizie documente neclasificate ale UE legate de deliberările Consiliului referitoare la acțiune și care fac obiectul obligației de secret profesional în conformitate cu articolul 6 alineatul (1) din regulamentul de procedură al Consiliului (7).
   Articolul 9
   Accesul la informații și asistența logistică
   (1)   Statele membre, Comisia și Secretariatul General al Consiliului garantează accesul RSUE la toate informațiile relevante.
   (2)   Delegația Uniunii și/sau statele membre, după caz, furnizează asistență logistică în regiune.
   Articolul 10
   Securitatea
   În conformitate cu politica Uniunii privind securitatea personalului cu atribuții operaționale desfășurat în afara Uniunii în temeiul titlului V din tratat, RSUE ia toate măsurile a căror aplicare este rezonabilă, conform mandatului său și condițiilor de securitate din regiunea geografică pentru care este responsabil, pentru a asigura securitatea întregului personal aflat sub directa sa autoritate, și anume:

               (a)

               elaborând, pe baza orientărilor Secretariatului General al Consiliului, un plan de securitate specific misiunii, care include măsuri de securitate fizice, măsuri organizaționale și procedurale specifice misiunii, realizând gestionarea deplasării personalului în condiții de siguranță către zona de misiune și în interiorul acesteia, precum și gestionarea incidentelor de securitate și prevăzând un plan de urgență și un plan de evacuare a misiunii;

               (b)

               asigurându-se că întreg personalul desfășurat în afara Uniunii beneficiază de asigurările necesare pentru un grad înalt de risc, conform condițiilor specifice zonei de misiune;

               (c)

               asigurându-se că toți membrii echipei sale care urmează să fie desfășurați în afara Uniunii, inclusiv personalul contractat la nivel local, au participat, înainte de sosirea în zona de misiune sau după aceasta, la cursuri adecvate de instruire în domeniul securității, pe baza clasificărilor de risc atribuite zonei de misiune de către Secretariatul General al Consiliului;

               (d)

               asigurând punerea în aplicare a tuturor recomandărilor formulate de comun acord ca urmare a evaluărilor periodice privind securitatea și furnizând ÎR, Consiliului și Comisiei rapoarte scrise cu privire la punerea în aplicare a acestora și la alte aspecte legate de securitate, în cadrul rapoartelor intermediare și al celor de executare a mandatului.

         Articolul 11
   Raportarea
   RSUE prezintă ÎR și COPS, periodic, rapoarte verbale și scrise. De asemenea, RSUE prezintă rapoarte grupurilor de lucru ale Consiliului, dacă este necesar. Rapoartele scrise periodice sunt difuzate prin rețeaua COREU. La recomandarea ÎR sau a COPS, RSUE poate prezenta rapoarte Consiliului Afaceri Externe.
   Articolul 12
   Coordonarea
   (1)   RSUE promovează coordonarea politică globală a Uniunii. RSUE contribuie la garantarea faptului că toate instrumentele Uniunii de pe teren sunt angajate în mod coerent în vederea realizării obiectivelor politicii Uniunii. Activitățile RSUE se coordonează cu cele ale Comisiei, precum și cu cele ale altor RSUE activi în regiune, dacă este cazul. RSUE informează periodic misiunile statelor membre și delegațiile Uniunii.
   (2)   Pe teren, se menține o strânsă legătură cu șefii delegațiilor Uniunii în regiune și cu șefii de misiune ai statelor membre. Aceștia depun toate eforturile pentru a-l susține pe RSUE în executarea mandatului. RSUE oferă orientări politice locale șefului EULEX KOSOVO, inclusiv pentru aspectele politice ale chestiunilor legate de responsabilitățile executive. RSUE și comandantul operației civile se vor consulta reciproc, în funcție de necesități.
   (3)   RSUE asigură, de asemenea, legătura cu organismele locale relevante și cu alți actori internaționali și regionali prezenți la fața locului.
   (4)   RSUE, împreună cu alți actori ai Uniunii prezenți la fața locului, asigură difuzarea informațiilor și schimbul de informații între actorii Uniunii din teatrul de operații, în vederea atingerii unui grad înalt de conștientizare și evaluare comună a situației.
   Articolul 13
   Reexaminarea
   Punerea în aplicare a prezentei decizii și coerența acesteia cu alte contribuții ale Uniunii în regiune sunt reexaminate în mod periodic. RSUE prezintă ÎR, Consiliului și Comisiei un raport privind executarea mandatului, la încheierea acestuia.
   Articolul 14
   Intrarea în vigoare
   Prezenta decizie intră în vigoare la data adoptării.
   Se aplică de la 1 martie 2010.
   Articolul 15
   Publicarea
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 25 februarie 2010.

            Pentru Consiliu

            Președintele

         A. PÉREZ RUBALCABA

      (1)  În conformitate cu Rezoluția 1244 (1999) a Consiliului de Securitate al Organizației Națiunilor Unite.

      (2)  JO L 253, 16.9.2006, p. 29.

      (3)  JO L 42, 16.2.2008, p. 92.

      (4)  JO L 42, 16.2.2008, p. 88.

      (5)  JO L 46, 17.2.2009, p. 69. Modificată prin Acțiunea comună 2009/605/PESC (JO L 206, 8.8.2009, p. 20).

      (6)  JO L 101, 11.4.2001, p. 1.

      (7)  Decizia 2009/937/UE a Consiliului de adoptare a regulamentului său de procedură (JO L 325, 11.12.2009, p. 35)